Държавен вестник, бр. 12, 2013 г., стр. 152

СТР.  152	
Д Ъ Р Ж А В Е Н  В Е С Т Н И К 	
БРОЙ  12
ПРОЦЕДУРА № 11 АСИСТИРАНА РЕПРОДУКЦИЯ – ХОРМОНАЛНА КОНТРОЛИРАНА 
ОВАРИАЛНА ХИПЕРСТИМУЛАЦИЯ (КОХС)
Минимална продължителност до 12 часа
КОДОВЕ НА ПРОЦЕДУРИ ПО МКБ-9 КМ
*99.24 Контролирана овариална (хипер) стимулация с един или повече лекарствени продукти - инхалационна 
или инжекционна:
**88.79 Ехографски преглед в хода на стимулационния процес;
**90.59 Клинико-лабораторни изследвания – репродуктивни хормони.
Изисквания: Процедура №11 се счита за завършена, когато са приложени и отчетени трите процедури 
*99.24, **88.79 и **90.59 и отразени в съответната медицинска и отчетна документация.
В рамките на процедура №11 „Асистирана репродукция – хормонална контролирана овариална 
хиперстимулация (КОХС) “ се извършват: овариална стимулация с хормони, до шест ехографски прегледа и 
до десет броя хормонални изследвания.
Забележка: Процедура №11 „Асистирана репродукция – хормонална контролирана овариална 
хиперстимулация (КОХС)“ се разделя на три нива на изпълнение и съответно заплащане от НЗОК в 
зависимост от обема и вида на извършените дейности:
Ниво 1 – включва минимум 2 ехографски прегледа и 4 хормонални изследвания (едно хормонално 
изследване включва изследването на един хормон), независимо от броя на апликациите на лекарствени 
продукти, но минимум една апликация според съответния протокол.
Ниво 2 – включва минимум 4 ехографски прегледа и 6 хормонални изследвания (едно хормонално 
изследване включва изследването на един хормон), независимо от броя на апликациите на лекарствени 
продукти, но минимум една апликация според съответния протокол. В ниво 2  се включват броя и вида 
дейности от ниво 1.
Ниво 3 – включва минимум 6 ехографски прегледа и 10 хормонални изследвания (едно хормонално 
изследване включва изследването на един хормон), независимо от броя на апликациите на лекарствени 
продукти, но минимум една  апликация според съответния протокол. В ниво 3  се включват броя дейности 
от ниво 2. 
При приключване на дейностите по процедура №11 „Асистирана репродукция – хормонална контролирана 
овариална хиперстимулация (КОХС)“ или на някое от нивата й, с невъзможност от страна на пациентката 
да продължи със следващите дейности по хормонална стимулация и контрол на стимулационния процес, 
основанията за това се вписват в медицинската документация. За започване на нова процедура по стимулация, 
се изисква нова Заповед на Директора на Център „Фонд за асистирана репродукция“ въз основа на Решение 
на Обществения съвет. Пациентка, започнала процедура №11 „Асистирана репродукция – хормонална 
контролирана овариална хиперстимулация (КОХС)“ в едно ЛЗ, следва да я завърши в същото ЛЗ.
І. УСЛОВИЯ ЗА СКЛЮЧВАНЕ НА ДОГОВОР И ЗА ИЗПЪЛНЕНИЕ НА ПРОЦЕДУРА №11. 
Изпълнители на процедура №11 „Асистирана репродукция – хормонална контролирана овариална 
хиперстимулация (КОХС)“  са лечебни заведения за извънболнична и болнична помощ, съгласно чл.2, т.1 и 
т.2 от Наредба №28/2007 г. за дейности по асистирана репродукция и Приложение към чл.1, ал.1, Глава III, т.7 
от Наредба №32/2008 г. за утвърждаване на медицински стандарт „Акушерство и гинекология“. Устройството 
и дейността на лечебните заведения отговарят на изискванията на Наредба №28/2007 и Глава IV, Раздел III 
от Закона за здравето (ЗЗ). 
Изпълнители на процедура №11 „Асистирана репродукция – хормонална контролирана овариална 
хиперстимулация (КОХС)“ са лечебни заведения, които притежават разрешение за извършване на тази 
дейност от Министъра на здравеопазването, съгласно чл 131. ал.1 от ЗЗ и Наредба №16/2007 г.
Забележка: Лечебните заведения, изпълнители на процедура № 11 „Асистирана репродукция – 
хормонална контролирана овариална хиперстимулация (КОХС)“, задължително сключват и договор за 
изпълнение на процедура № 12 „Асистирана репродукция – фоликулна пункция, оплождане, ембриотрансфер, 
криоконсервация “.
1. ЗАДЪЛЖИТЕЛНИ ЗВЕНА, МЕДИЦИНСКА АПАРАТУРА И ОБОРУДВАНЕ, НАЛИЧНИ И 
ФУНКЦИОНИРАЩИ НА ТЕРИТОРИЯТА НА ЛЕЧЕБНОТО ЗАВЕДЕНИЕ, ИЗПЪЛНИТЕЛ НА ПРОЦЕДУРА 
№11
Задължително звено/медицинска апаратура
1.Клиника/отделение по акушерство и гинекология, с разрешение за извършване на дейност по 
асистирана репродукция
или
Клиника/отделение по гинекология, с разрешение за извършване на дейност по асистирана 
репродукция
или
Медицински център (МЦ)/Диагностично-консултативен център (ДКЦ),  с разрешение за извършване 
на дейност по асистирана репродукция
2.Кабинет за образна диагностика с необходимото оборудване за осъществяване на ултразвукова 
диагностика